Forcat ushtarake ruse vrasin një gazetar amerikan në Ukrainë
Sipas 'New York Times' gazetari quhet Brent Renaud dhe ai ka punuar më parë për këtë gazetë, bashkëpunimi më i fundit në 2015-n. 
Një gazetar amerikan u vra nga forcat ushtarake ruse në qytetin Irpin të Ukrainës. Qyteti ndodhet shumë pranë Kievit. Lajmi u njoftua nga shefi i policisë rajonale të Kievit, Andriy Nyebytov i cili bëri gjithashtu të ditur se është plagosur edhe një tjetër gazetar. Zoti Nyebytov tha fillimisht se gazetari amerikan punonte për gazetën New York Times. Megjithatë gazeta tha se ai kishte punuar më parë për të, por jo aktualisht. Sipas The Times gazetari quhet Brent Renaud. "", thuhej në një deklaratë të postuar në Twitter nga zëdhënësi i gazetës. “Megjithëse ai kishte kontribuar për The Times në të kaluarën (së fundmi në 2015), ai nuk ishte me detyrë për gazetën në Ukrainë”, shtohej në deklaratë. Zoti Nyebytov tha se gazetari ishte qëlluar nga forcat ruse në Irpin, por nuk dha detaje rreth incidentit. Ai nuk publikoi ndërkohë emrin e gazetarit të plagosur. "", tha ai në një deklaratë.